laion/Wikipedia-Exotic huggingface dataset:
פאסיק

פאסיק (או פָאסִק, נכתב בערבית: فاسق), הוא מושג בטרמינולוגיה האסלאמית אשר מגדיר אדם אשר מפר את החוק האסלאמי, וחיי חיים לא מוסריים אשר הולכים נגד הדת. אדם שמוגדר כפאסיק, נחשב כאדם לא אמין, ולכן גם עדותו אינה נחשבת במשפט האסלאמי כעדות קבילה. המילה פאסיק נגזרת מהמושג "פיסק" (או פִסק, נכתב בערבית: فسق), אשר משמעותה המילולית זה "להפר הסכמים". פוסקי ההלכה האסלאמיים נחלקו בדעותיהם בנוגע למעמדו של הפאסיק, כאשר הדעות הבולטות הן כלהלן: רוב פוסקי ההלכה המוסלמים מכל הזרמים ואסכולות ההלכה, פסקו כי הפאסיק הוא מוסלמי אשר חי חיים של חטא, ולכן הוא אינו יכול לקבל תפקיד בעל חשיבות ציבורית, עד שהוא יחזור בתשובה. המועתזילה והמתורידיה פסקו כי הפאסיק הוא "מֻנאפִק" ("דו פרצופי", "צבוע", נכתב בערבית: منافق), אדם שבחיים הללו יש להתייחס אליו אל מוסלמי, אך בעולם הבא יישפט על ידי אללה כלא מוסלמי. הדעה השלישית היא הדעה הכי פחות רווחת והכי לא מקובלת, והיא דעתם של החוואריג', אשר פסקו כי הפאסיק הוא אדם שעזב את דת האסלאם שריעה פיקה מדע יסודות ההלכה פאג'יר Ibn al-Naqīb, Aḥmad ibn Luʼluʼ, -1368., Reliance of the traveller : the classic manual of Islamic sacred law ʻUmdat al-salik, Rev. ed, Beltsville, MD, U.S.A.: Amana Publications, 1999 Bukhārī, Muḥammad ibn Ismāʻīl, 810-870., The English translation of Ṣaḥīḥ al Bukhārī with the Arabic text, Alexandria, Va.: Al-Saadawi Publications, 1996 Doi, Abdur Rahman I., Sharīʻah : Islamic law, 2nd rev. ed., London: Ta-Ha, 2008 Maḥmaṣānī, Māhir., Islam in retrospect : recovering the message, First American edition, Northampton, MA: Olive Branch Press, 2014 Aḥmad, Ḥasanuddīn, 1923-, An easy way to the understanding of the Quran, Chicago, Ill.: IQRA International Educational Foundation, 1987 Levy, Reuben, iranist, 1891-1966., The social structure of Islam : being the second edition of The sociology of Islam, 2nd ed, Cambridge: University Press, 1957 Aḥmad, Ḥasanuddīn, 1923-, An easy way to the understanding of the Quran, Chicago, Ill.: IQRA International Educational Foundation, 1987 Khadduri, Majid, 1908-2007., The Islamic conception of justice, Baltimore: Johns Hopkins University Press, 1984
מסגד אל-עסכריה

מסגד אל-עסכריה או הקבר הקדוש אל-עסכריה (בערבית مرقد الامامين علي الهادي والحسن العسكري, תעתיק מדויק: מרקד אלאמאמין עלי אלהאדי ואלחסן אלעסכרי) הוא מסגד מוסלמי שיעי השוכן בעיר העיראקית סאמרא. זהו אחד המסגדים החשובים והקדושים ביותר בעולם השיעי, וככל הנראה הוא נבנה בשנת 944. לפי המסורת, בקבר שנמצא במסגד קבורים שני אימאמים שיעים חשובים, עלי אל-האדי וחסן אל-עסכרי, האימאמים השיעים העשירי והאחד-עשר. הם הושמו במעצר בית באזור זה של סאמרא שהיה מחנה צבאי (ומכאן שם המסגד) על ידי הח'ליפה אל-מעתצם, ונפטרו בבית בקרבת המסגד שבנה אז אל-מעתצם. המסגד סביב קברם הוקם מאוחר יותר, ב-944. בנוסף, קבורים במסגד חכימה בינת מוחמד, אחותו של האימאם עלי אל-האדי, וכן נג'ריס בינת ישועא (הידועה גם כ"ולדת אל-מהדי", אם המהדי), אשתו של חסן אל-עסכרי ואמו של מוחמד אל-מהדי. לאחר בנייתו בשנת 944, נבנה המסגד מחדש ושופץ מספר פעמים. שינויים חשובים הם אלו של ארסלאן אל-בסאסירי בסביבות 1053 ושל הח'ליפה א-נאצר ב-1209. השינויים האחרונים טרם הפיגוע היו אלו שביצע נאסר א-דין שאה קאג'אר ששיפץ את המסגד ב-1868, והוסיף כיפתו המוזהבת ב-1905. הכיפה צופתה ב-72,00 חתיכות זהב והוקפה בקירות מחופים אריחים בצבע כחול בהיר. גובה הכיפה היה כ-20 מטרים ורוחבה כ-68 מטרים. ב-22 בפברואר 2006 הוא עלה לכותרות בשל הפיגוע במסגד אל-עסכריה. בפיגוע נהרסה כליל כיפת המסגד, והסברה היא שהפיגוע בוצע על ידי ארגון "אל-קאעידה בעיראק" הסוני. על אף שאיש לא נפגע מהפיצוצים, המבנה ניזוק באופן קשה. ב-13 ביוני 2007 אירע במקום פיגוע נוסף, למרות האבטחה שהושמה במקום. הפיצוץ הרס את המינרטים שנותרו עומדים לאחר הפיגוע הקודם. לאחר הפיגוע ב-2007, הממשלה העיראקית חתמה על חוזה עם חברה טורקית כדי לשקם את המסגד. מאוחר יותר, היא ביטלה חוזה זה בשל עיכובים מצד החברה הטורקית. נכון להיום, כיפת הזהב של המסגד והמינרטים שלו נבנו מחדש ושוקמו, והמסגד פתוח שוב למבקרים. הפיגוע במסגד אל-עסכריה מדיה וקבצים בנושא מסגד אל-עסכריה בוויקישיתוף אתר האינטרנט הרשמי של מסגד אל-עסכריה (בערבית) Damien Cave ו- Graham Bowley,‏ Shiite Leaders Appeal for Calm After New Shrine Attack, באתר עיתון הניו יורק טיימס, 13 ביוני 2007 Iraqis rebuild al-Askari mosque באתר רשת אל-ג'זירה ערך זה הוא קצרמר בנושא מסגדים ובנושא עיראק. אתם מוזמנים לתרום לוויקיפדיה ולהרחיב אותו.
ג'מייקל גרין

ג'מייקל גרין (באנגלית: JaMychal Green; נולד ב-21 ביוני 1990) הוא כדורסלן אמריקאי, המשחק בעמדת הפאוור פורוורד. גרין נולד וגדל בעיר מונטגומרי שבאלבמה. כשחקן קבוצת הכדורסל של "תיכון סנט ג'וד" זכה בשתי אליפויות המדינה, ובסיום עונת 2008, האחרונה שלו בתיכון, זכה בתואר שחקן התיכונים המצטיין באלבמה (Alabama Mr. Basketball) והשתתף במשחק מקדונלד'ס אול-אמריקן. בקיץ 2008 שיחק באליפות האמריקות בכדורסל עד גיל 18 כחבר נבחרת ארצות הברית, וזכה עמה במדליית הכסף. מאמן הנבחרת היה אנתוני גרנט, אשר היכרותו עם גרין השפיעה על החלטתו ללמוד ולשחק באוניברסיטת אלבמה, אותה אימן גרנט. גרין למד באוניברסיטת אלבמה בין השנים 2008–2012, ולאורך תקופתו בקבוצה רשם ממוצעים של 13.5 נקודות ו-7.4 אסיסטים למשחק. בשתי עונותיו האחרונות באלבמה נבחר לאחת מחמישיות העונה של המחוז הדרום-מזרחי (SEC). לאחר שלא נבחר בדראפט ה-NBA 2012, החל גרין לשחק עבור קבוצת אוסטין טורוס מליגת הפיתוח של ה-NBA. בעונתו היחידה בקבוצה קלע 12.3 נקודות בממוצע למשחק, ובסיומה חתם על חוזה בקבוצת קוראל רואן מליגת העל הצרפתית. ב-25 משחקיו בקבוצה בעונת 2013/2014 קלע 11.8 נקודות למשחק, אך קבוצתו סיימה במקום ה-15 (מתוך 16) וירדה ל-Pro B. בעונת 2014/2015 חזר לשחק באוסטין (אשר בינתיים שינתה את כינוייה ל"אוסטין ספרס"), ולאחר חצי עונה בה הציג יכולת מצוינת עם ממוצעים של 23.0 נקודות ו-10.7 ריבאונדים, נבחר להשתתף במשחק האולסטאר של ליגת הפיתוח. בינואר 2015 חתם על חוזה ל-10 ימים בסן אנטוניו ספרס מליגת ה-NBA, ובתום החוזה שוחרר מהקבוצה. ב-2 בפברואר 2015, כשבוע לאחר שחרורו מסן אנטוניו, חתם על שני חוזים עוקבים ל-10 ימים בממפיס גריזליס, אשר בסיומם חתם על חוזה חדש בקבוצה עד סיום עונת 2016/2017. בעונתו השנייה בממפיס הפך לשחקן קבוע ברוטציית הקבוצה, כמחליפו מהספסל של זאק רנדולף, ותרם 7.4 נקודות בממוצע למשחק. בעונה הבאה תפס את מקומו של רנדולף בחמישייה הפותחת, ועזר לגריזליס להעפיל לפלייאוף ה-NBA בפעם השביעית ברציפות. לקראת עונת 2017/2018 חתם על הארכת חוזה בממפיס לשנתיים נוספות, עבור כ-17 מיליון דולר. ב-7 בפברואר 2019 נשלח גרין בטרייד ללוס אנג'לס קליפרס, יחד עם גארט טמפל, בתמורה לאייברי בראדלי. ביולי 2019 חתם על הארכת חוזה בקבוצה לשנתיים נוספות, עבור כ-10 מיליון דולר. לקראת עונת 2020/2021 חתם גרין על חוזה בדנוור נאגטס. ג'מייקל גרין, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN סטטיסטיקות המכללות של גרין, באתר sports-reference.com גרין מצטרף לקוראל רואן, באתר sportando.com,‏ 31 באוקטובר 2013 סטטיסטיקות הקריירה של גרין באירופה, באתר basketball-reference.com סטטיסטיקות הקריירה של גרין בליגת הפיתוח, באתר basketball-reference.com גרין חותם על חוזה ל-10 ימים בסן אנטוניו ספרס, באתר הרשמי של הקבוצה, 18 בינואר 2015 גרין חותם על חוזה בממפיס גריזליס, באתר הרשמי של הקבוצה, 2 במרץ 2015 גרין חותם על הארכת חוזה בממפיס, באתר Yahoo!,‏ 27 בספטמבר 2017 חלון ההעברות נסגר: מארק גאסול עבר לטורונטו, ניקולה מירוטיץ' במילווקי, באתר וואלה, 7 בפברואר 2019 גרין חותם על הארכת חוזה בקליפרס, באתר הקבוצה, 18 ביולי 2019 גרין מסכם על הארכת חוזה בקליפרס, באתר basketballinsiders.com,‏ 9 ביולי 2019 גרין חותם על חוזה בדנוור, באתר הקבוצה, 30 בנובמבר 2020
פפרידג' פארם

פפרידג' פארם (באנגלית: Pepperidge Farm) היא חברה אמריקאית לייצור ומכירת מוצרי מאפה. החברה נוסדה בשנת 1937 בידי מרגרט ראדקין, ונרכשה כעבור כ-25 שנים בידי חברת המזון "Campbell's" (בשמה המלא Campbell Soup Company, חברת מרק קמפבל (אנ')). ראשיתה של החברה בשנת 1937, כאשר מרגרט ראדקין החלה לאפות לחם עבוד בנה הצעיר שהיה אסתמטי, ואלרגי ביותר למזון מעובד תעשייתי, ולכן אפתה ראדקין לחם מיוחד שבנה יוכל לאכלו. הרופא של בנה המליץ על כך למטופליו האחרים ועודד אותה לאפות עוד לחם. היא פנתה אל פרדריק מרשל, בעל חנות מכולת בסטמפורד שבקונטיקט, והציעה לו את מכירת לחמה. לאחר שטעם ממנו, קנה ממנה את כל הכיכרות שהיו באמתחתה והזמין עוד. במקביל, הנרי, בעלה של מרגרט, החל לקחת עימו ככרות לחם למכור לחנויות. ב-1947 פתחה מרגרט מאפייה תעשייתית מודרנית בנורוולק. ב-1961 מכרה ראדקין את פפרידג' פארם לחברת מרק קמפבל. מדיה וקבצים בנושא פפרידג' פארם בוויקישיתוף אתר האינטרנט הרשמי של פפרידג' פארם (באנגלית) פפרידג' פארם, ברשת החברתית פייסבוק פפרידג' פארם, ברשת החברתית אקס (טוויטר) פפרידג' פארם, ברשת החברתית אינסטגרם פפרידג' פארם, סרטונים בערוץ היוטיוב פפרידג' פארם, באתר פינטרסט אתר הבית של פפרידג' פארם ערך זה הוא קצרמר בנושא כלכלה ובנושא ארצות הברית. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פפרידג' פארם".
אליהו הלוי

ר' אליהו בן רפאל שלמה הלוי היה רב איטלקי, משורר, דרשן ופוסק, בן המאה ה-18. הוסמך לרבנות ושימש כרב העיר אלסנדריה בין השנים 1738–1792. תלמידו של רבי יהודה בריאל ותלמיד חבר לרבי יצחק למפרונטי. פסיקותיו מוזכרות בין היתר בספר פחד יצחק, בשו"ת "שמש צדקה" לרבי שמשון מורפורגו ובשו"ת "גבעת יעקב" לבעל ההפלאה. מרבית כתביו נותרו בכתב יד ולא הודפסו. מספריו: סבא אליהו. בן בגימטריא אליהו, ליוורנו, באתר היברובוקס. כתביו שעדיין נמצאים בכתבי יד: "אבא אליהו" פירוש על מסכת אבות. "כורסיא דאליהו" דרושים כסדר התורה. אנקת השיר. "דבי אליהו" ביאור לעין יעקב - חלק א. חלק ב. חלק ג. חלק ד. חלק ה. "טייעא דאליהו" פירוש על עין יעקב. "אליהו בארבע" שו"ת ופסקים בסדר ד' טורים. אנקת השיר, באתר הספרייה הממלכתית של רוסיה. שמואל יוסף פין, הערך "הר"ר אליהו ב"ר רפאל שלמה סג"ל", בתוך: כנסת ישראל, ורשה תרמ"ז, עמ' 117, באתר היברובוקס מרדכי שמואל גירונדי, תולדות גדולי ישראל, טריאסטה תרי"ג, פריט כח, באתר היברובוקס "רבני אלסנדריה (פריט מס.4)", במהדורת 1901–1906 של האנציקלופדיה היהודית (באנגלית) הערך Elijah Ben Raphael Solomon Ha-Levi באנציקלופדיה יודאיקה אליהו הלוי, באתר "החכם היומי" אליהו בן רפאל שלמה (1713-1792), הלוי, דף שער בספרייה הלאומית ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
גראסים לוקה

גראסים לוקה (ברומנית: Gherasim Luca; ‏ 23 ביולי 1913 – 9 בפברואר 1994) משורר יהודי-רומני ותאורטיקן של הסוריאליזם. הוא פעל ברומניה ובצרפת וכתב בעיקר בשפה הצרפתית. גראסים לוקה, יליד בוקרשט, היה בנו של חייט יהודי. כבר מגיל צעיר דיבר בארבע שפות: יידיש, רומנית, גרמנית וצרפתית. הוא השתייך מגיל צעיר לתנועה הסוריאליסטית, והיה חבר נכבד בקבוצת "אלג'ה" בין השנים 1930–1933. במסגרת הגל הסוריאליסטי השני הוא הצטרף לקבוצה של ג'לו נאום, ויקטור בראונר וז'ק הרולד. החל משנת 1938 הוא נסע לעיתים קרובות לצרפת. התגברות האנטישמיות והתחלת מלחמת העולם השנייה אילצו אותו להישאר מחוץ לרומניה. בין השנים 1945–1947 יצר גרעין של אמנים סוריאליסטיים שכלל את "ג'לו נאום" (Gellu Naum), "פאול פאון" (Paul Păun), "וירג'יל תאודורסקו" (Virgil Theodorescu) ו"דולפי טרוסט" (Dolfi Trost). תוך זמן לא רב החל לפרסם בצרפתית, כולל שירה. הוא המציא את ה"קובומניה" ויחד עם "דולפי טרוסט" חיבר את המניפסט "דיאלקטיקה דיאלקטיצ'יי". הוא חש נרדף ברומניה ובשנת 1952 עבר לפריז, דרך ישראל. בשנת 1994, כאשר פונה מדירתו באמתלה של ניקיון כללי, התאבד גראסים לוקה, כמו ידידו פאול צלאן על ידי טביעה בנהר הסן. גראסים לוקה, באתר MusicBrainz (באנגלית) גראסים לוקה, באתר Discogs (באנגלית)
ביטוח משנה

ביטוח משנה או מבטח משנה (באנגלית: Reinsurance) היא שיטה לניהול סיכונים פיננסיים המאפשרת פיזור של הסיכון בין מבטחים שונים. בשיטה זו חברות הביטוח ("המבוטחות במשנה") מעבירות למבטחי המשנה חלק מהסיכונים הכספיים בגין פוליסות שהן הנפיקו לציבור. ביטוח משנה נועד לבטח סיכונים בהיקף גדול מהיכולת הכלכלית הטבעית של חברות הביטוח, בעיקר במקרי קיצון שעשויים להוביל להתמוטטות חברת הביטוח בשל חוסר היכולת לפרוע את התחייבויותיהן. הנטל אותו לוקחות על עצמן חברות הביטוח מכונה "שייר" (מאנגלית: Share). תמורת ביטוח המשנה משלמות חברות הביטוח חלק מהפרמיה שהן מקבלות מלקוחותיהן. נהוג לחלק את סוגי ביטוח המשנה לביטוח משנה פקולטטיבי (רצוני), בו מבטח המשנה יכול לקבל או לדחות את העסקים המוצעים לביטוח, מול ביטוח משנה אובליגטורי (חוזי), שבו מבטח המשנה מתחייב בחוזה לקבל לביטוח את כל העסקים שיועברו לו על ידי המבטח הישיר בהתאם לתנאי החוזה. ביטוח משנה אובליגטורי קל יותר לתפעול, משום שאינו מצריך משא ומתן נפרד על כל חוזה ביטוח בין המבטח למבטח המשנה, אך הוא מצריך אמון גדול יותר של מבטח המשנה שבכך שהמבטח הישיר פועל נכון בסיכונים שהוא מבטח. מבטחי המשנה הגדולים בעולם הם חברת "Munich Re", חברת "Swiss Re", שוק הביטוח לוידס של לונדון וחברת "Gen Re" של תאגיד ברקשייר האת'וויי. בישראל נוהגות חברות הביטוח לקנות ביטוח משנה בחו"ל. מכיוון שקרנות הפנסיה בישראל מתבססות על ערבות הדדית, רשות שוק ההון ביטוח וחיסכון מחייבת קרנות פנסיה המונות פחות מ-1,500 עמיתים לרכוש ביטוח משנה. בפועל, למרות שבכל קרנות הפנסיה בישראל יש יותר מ-1,500 עמיתים, חלקן עדיין מעבירות את הסיכונים לידי מבטח משנה. מבטחי המשנה המבטחים את קרנות הפנסיה בישראל הם: "סוויס רה" ו- "Scor". זיו רייך, ביטוח משנה – Reinsurance, באתר כתב העת "ביטוח ופיננסים" רועי גלעד ושחר ולנר, ביטוח משנה ביטוח משנה בקרנות הפנסיה בישראל, באתר פנסיוני.קום אתי אפללו, ידין ענתבי לחברות הביטוח: פרטו את חשיפתכן למבטחות משנה גדולות בחו"ל, באתר הארץ, 29 בספטמבר 2008 אלעזר לוין, ‏הפרמיה לביטוח שייר ברעידת אדמה התייקרה ב-50%, באתר גלובס, 2 בינואר 2001 עירן פאר, ‏שתי חברות ביטוח משנה אירופיות מחזיקות במחצית משוק ביטוח המשנה בישראל, באתר גלובס, 26 בספטמבר 2005 מירב ארלוזורוב, חברות הביטוח מזהירות: מבטחי משנה לא יסכימו לשינוי בתביעות סיעוד, באתר TheMarker‏, 3 באפריל 2017 גולן חזני, הישראליות עיצבנו את השוויצרים, וביטוחי הרכב עלולים להתייקר, באתר כלכליסט, 26 ביולי 2018
אשלי מולוני

אשלי (אש) מולוני (באנגלית: Ashley (Ash) Moloney; נולד ב-13 במרץ 2000) הוא אתלט אוסטרלי זוכה מדליית ארד אולימפית (טוקיו 2020) בקרב עשר ומדליית ארד באליפות העולם באולם (בלגרד 2022) בקרב שבע. מולוני גדל בבריזבן שבקווינסלנד. ב-2015, זכה במדליית זהב באליפות אוסטרליה באתלטיקה עד גיל 16 בקפיצה במוט ובמדליית כסף בקפיצה משולשת ובקפיצה לגובה. ב-2016, סיים במקום הראשון בקפיצה במוט ובמקום השני בקפיצה משולשת באליפות אוסטרליה עד גיל 17. במרץ 2017, זכה באליפות אוסטרליה עד גיל 18 בקרב עשר, ובדצמבר זכה באליפות ניו סאות' ויילס עד גיל 20. במרץ 2018, זכה באליפות אוסטרליה עד גיל 20 בקרב עשר. מולוני התחרה לראשונה מחוץ לאוסטרליה ביולי 2018 כשייצג את המדינה באליפות העולם באתלטיקה עד גיל 20 שנערכה בטמפרה. הוא זכה במדליית זהב בשיא אליפות של 8,190 נקודות, תוצאה שדירגה אותו שני בכל הזמנים לגילאי עד 20. הוא קבע בתחרות את התוצאה הטובה ביותר במסגרת קרב עשר לגילאי עד 20 בריצת 100 מטר ובריצת 400 מטר, שיפר את שיאיו האישים גם בקפיצה לגובה, הטלת כידון, ריצת 110 מטר משוכות (99 ס"מ), זריקת דיסקוס (1.75 ק"ג) וריצת 1500 מטר, והשווה את שיאו האישי בקפיצה במוט. בדצמבר 2020, שבר בתחרות בבריזביין את שיא אוקיאניה בקרב עשר, בתוצאה של 8,492 נקודות. באולימפיאדת טוקיו 2020, זכה במדליית ארד עם שיא אישי של 8649 נקודות. באליפות העולם באתלטיקה באולם 2022 זכה במדליית ארד בקרב שבע בשיא אוסטרליה של 6,344 נקודות. באליפות העולם באתלטיקה 2022 פרש במהלך התחרות. אצטדיון קרב עשר: 8,649 נקודות (2021), שיא אוקיאניה ריצת 100 מטר: 10.34 שניות (2021) קפיצה לרוחק: 7.72 מטר (2021) הדיפת כדור ברזל: 15.20 מטר (2023) קפיצה לגובה: 2.11 מטר (2020) ריצת 400 מטר: 45.82 שניות (2020) ריצת 110 מטר משוכות: 14.08 שניות (2021) זריקת דיסקוס: 45.76 מטר (2024) קפיצה במוט: 5.05 מטר (2021) הטלת כידון: 57.77 מטר (2020) ריצת 1500 מטר: 4:39.19 דקות (2021) אולם קרב שבע: 1,206 נקודות (2022), שיא אוקיאניה ריצת 60 מטר: 6.70 שניות (2022) קפיצה לרוחק: 7.82 מטר (2022) הדיפת כדור ברזל: 13.89 מטר (2022) קפיצה לגובה: 2.02 מטר (2022) קפיצה במוט: 5.10 מטר (2022) ריצת 1000 מטר: 2:43.01 דקות (2022) מדיה וקבצים בנושא אשלי מולוני בוויקישיתוף אשלי מולוני, באתר olympedia.org אשלי מולוני, באתר התאחדות האתלטיקה הבין-לאומית זהב לקייטי נאג'וט במוט, גרדינר ניצח ב-400 מטר, באתר ynet, 5 באוגוסט 2021 Jimboomba athletic club champion sets sights on Finland, ‏jimboombatimes.com.au, ‏15 בדצמבר 2017 Record-breaking Ashley Moloney wins world U20 decathlon, ‏athleticsweekly.com, ‏11 ביולי 2018
הפארק הלאומי שער הגיהנום

הפארק הלאומי שער הגיהנום (באנגלית: Hell's Gate National Park) הוא פארק לאומי שנמצא מדרום לאגם נאיוואשה (אנ') בקניה ו-90 ק"מ מצפון-מערב לניירובי, בירת קניה. הפארק הוקם בשנת 1984. הפארק ידוע בשל חיות הבר והנופים הפראיים שבו וגם על שם העמודים הנישאים ויש בו מרכז תרבות חשוב לבני שבט המסאי. את שמו הוא קיבל עקב מעבר צר בין הצוקים הנישאים, שבעבר היה יובל של אגם פרהיסטורי, ממנו חיו אנשים קדומים ועקב הר הגעש לונגונוט (Mount Longonot) הפעיל (הניצב לאורך הבקע הסורי-אפריקני) שסביבתו מכוסה באפר ובמים מבעבעים חמים ביותר. הר הגעש והגייזרים והמעיינות החמים מייצרים כוח ל-3 תחנות חשמל גיאותרמית גדולות. הפארק משתרע על יותר מ-68 ק"מ, גודל קטן ביחס לפארקים לאומיים באפריקה, וגובהו 1,900 מ' מעל פני הים. הוא מצוי מדרום לאגם נאיוואשה. בתוך הפארק 2 הרי געש כבויים: אולקריה והובלי. בצפון ישנם צוקים אדומים המכילים שני שקעים וולקנים ושקע מעבר נוסף המוביל דרומה לסביבת מעיינות חמים ביותר. האקלים בפארק חם ויבש ובעל נופי סוואנה עם עצי שיטה רבים. בפארק זה ישנם חיות רבות אך האוכלוסיות שלהם קטנות, דבר שנכון בעיקר על הטורפים הגדולים כמו האריות, הנמרים והברדלסים. בפארק ישנם אוכלוסיות של שפנים, חזירי יבלות, תאואים, זברות, איילנדים, בובאלים אייליים, צבאי תומסון וצבאיים נוספים וחתולי סרוואל וכן להקות צבועים וחבורות בבונים. הפארק הוא גם ביתו של צבי הסלעים ושל צבי סוף ההרים מתת-המין Redunca fulvorufula chanleri. בפארק ישנם יותר מ-103 מיני עופות ביניהם נשרים, עקבים (כמו עקב אוגור ועקב תני) ועיטים שחורים וכן עופות קטנים יותר. הפארק היה בעבר בית חשוב לאוכלוסיית הפרסים. הפארק הוא אתר פופולרי לתיירות עקב קרבתו היחסית לעיר הבירה ניירובי ועקב מחיר הכניסה הנמוך שלו. בפארק ישנם אפשרויות של רכיבת אופניים, אופנועים, טיולי הליכה ואפילו קמפינג - אחד משני הפארקים בקניה בהם הדבר מותר. ישנם חוויות טיפוס על הצוקים בפארק ושיט באגם נאיוואשה. כמו כן ישנו מרכז חינוך על תרבות בני המסאי. הפארק ידוע כאתר ההשראה לסרטו המצליח של וולט דיסני מ-1994, "מלך האריות". כמה מיוצרי הסרט הגיעו לפארק במטרה לאייר מקרוב את נופיו המרשימים ואת החיות שבו. מרבית הנופים בסרט שאבו השראה מנופי הפארק, למעט "צוק התקווה". בפארק גם צולם הסרט "טומב ריידר 2: סוד החיים" משנת 2003. מדיה וקבצים בנושא הפארק הלאומי שער הגיהנום בוויקישיתוף אתר האינטרנט הרשמי של הפארק הלאומי שער הגיהנום (באנגלית)
רורי קינן

רורי קינן (באנגלית: Rory Keenan; נולד ב-9 ביוני 1980) הוא שחקן אירי. קינן נולד בדבלין שבאירלנד. הוא למד בבית הספר CUS בעיר דבלין, שם שיחק רוגבי. הוא משחק בעיקר בתיאטרון, והרבה להופיע בתיאטראות בלונדון. בנוסף להופעותיו בווסט אנד שיחק קינן מגיל צעיר גם בקולנוע ובטלוויזיה. ב-2016 שיחק קינן במחזה "ז'אן ד'ארק" ובמחזה "Welcome Home Captain Fox" בתיאטרון דונמר ורהאוס. בטלוויזיה השתתף במיני-סדרה "מלחמה ושלום" ובסדרה "כנופיית ברמינגהאם". עוד בתיאטרון עבד קינן עם התיאטרון המלכותי הלאומי במחזה "The Kitchen", במחזה "Damned By Despair and Liola", במחזה "פילדלפיה, הנה אני בא!", וב-"Dublin Carol" בדונמר ורהאוס. קינן הופיע בתפקידים ראשיים באירלנד בתיאטרון אבי, וגילם את הדמות הראשית במחזות "המלט" ו"מקבת'". על הופעתו במחזה "The Last Days of the Celtic Tiger" זכה קינן בפרס התיאטרון של עיתון אייריש טיימס לשחקן המשנה הטוב ביותר. ב-2017 החל קינן להופיע בתפקיד אריק בסדרת הדרמה של רשת RTE "חוקים משלה" בכיכובה של איימי הוברמן. ב-2018 גילם את לאופולד בסדרה "ורסאי" של ה-BBC. בשנת 2019 נישא לשחקנית הבריטית ג'מה ארטרטון לאחר שנתיים של זוגיות. רורי קינן, במסד הנתונים הקולנועיים IMDb (באנגלית) "Rory Keenan | Interview — LondonCalling.com". londoncalling.com (באנגלית). נבדק ב-2017-02-08. "Review Round-Up: Critics crow for Philadelphia, Here I Come". WhatsOnStage.com. נבדק ב-2017-02-07. "Abbey Theatre leads Irish Times Theatre Awards | News | The Stage". The Stage (באנגלית אמריקאית). 2008-02-26. נבדק ב-2017-02-06. "Rory Keenan "had a laugh" filming with Amy Huberman". RTE.ie (באנגלית). 2017-01-07. נבדק ב-2017-02-08.
זרזיר בורמזי

זרזיר בורמזי או מיינה בורמזית (שם מדעי: Acridotheres leucocephalus) הוא מין של זרזיר ממשפחת הזרזיריים. לפעמים היא מסווגת בסוג זרזיר אך לרוב בסוג מיינה. מקור השם המדעי של הסוג מגיע מיוונית עתיקה, akridos, "ארבה" ו-thēras "צייד". שם המין, leucocephalus, הוא מיוונית עתיקה leukokephalos שמשמעותו "לבן-ראש", מהמילים leukos "לבן"; ו-kephalos "ראש". הזרזיר הבורמזי, בדומה למיינה מצויה, נפוץ בארץ ונחשב למין פולש. בשונה מהמיינה המצויה מגמת ההתפשטות של הזרזיר הבורמזי איטית יותר. גודלו של הזרזיר הבורמזי הוא 22–25 ס"מ. הניצוי שלו משתנה מאוד בהתאם לעונה. הוא בעל מקור ורגליים כתומים, עינו ממוקמת על פס שחור כהה וקשתית עינו לבנה. נוצות ראשו, צווארו וחזהו העליון הן בצבע בז'. נוצות חזהו התחתון ובטנו הן בצבע אפור-וורדרד וגבו בצבע אפור כהה. מוטת כנפיו 122-112 מ"מ. נוצות התעופה הן בצבע חום כהה בבסיסן ובסופן ומרכזן צבע בז' מנוגד, בעת התעופה הן נראות כהות עם נקודה בהירה באמצע. מקורו בערך באורך ראשו ומעוקל מעט כלפי מטה בקצהו. זכרים ונקבות אינם נבדלים זה מזה במראה החיצוני. לציפורים צעירות יש ראש וגב חומים. כנפיו שחורות-אפורות. שמו באנגלית, Vinous-breasted Myna (מיינה חזה-ייני) נגזר מכך שנוצות חזהו פעמים רבות בעלות צבע יין. הוא נמצא בקמבודיה, סין, לאוס, מלזיה, בורמה, תאילנד ווייטנאם. בתחילת שנות ה-2000 הפך למין פולש בישראל, ביחד עם המיינה המצויה שפלשה לארץ מספר שנים קודם לכן. שתי אוכלוסיות ציפורים אלו התחילו ככל הנראה מפריטים בודדים שברחו מפארק ציפורים בתל אביב. הזרזיר הבורמזי שוכן לרוב באזור קינונו ולא מרבה לנדוד, אך לעיתים כאשר מזג האוויר הופך קר יותר הוא עלול לנדוד מעט. את מרבית זמנו הוא מבלה על האדמה, במרחבים פתוחים עם צמחייה מרובה. הוא חי בקבוצות ומרבה לבנות קנים בחללי עצים. תזונתו העיקרית היא פירות וחרקים, הוא מלקט את מזונו על האדמה ולעיתים בעצים. מדיה וקבצים בנושא זרזיר בורמזי בוויקישיתוף זרזיר בורמזי, באתר GBIF (באנגלית) זרזיר בורמזי באתר הרשימה האדומה של IUCN James A. Jobling, The Helm dictionary of scientific bird names [electronic resource : from aalge to zusii], London : Christopher Helm, 2010, עמ' 233, ISBN 978-1-4081-3326-2 מגדיר הציפורים של ישראל - זרזיר בורמזי, באתר פורטל צפרות Burmese Myna (Acridotheres burmannicus), www.hbw.com (באנגלית)
גאבלה (צרפת)

גאבלה (בצרפתית: gabelle) היה מס לא פופולרי שהוטל על המלח בצרפת החל מאמצע המאה ה-14, וגבייתו נמשכה לאורך השנים, עם הפסקות ותוך שינויים, עד שנת 1946. שם המס הגיע לצרפתית מאיטלקית, gabella, ומקורו בערבית: قَبَلَ "קבל" – "קיבל". במאות ה-12–13 שאלה צרפת את רעיון הגאבלה ממדינת האפיפיור. היא הונהגה זמנית ב-1246 על ידי לואי התשיעי, חודשה ב-1286 על ידי פיליפ הרביעי בצרפת התחילה הגאבלה כמס עקיף שנגבה עבור מוצרים חקלאיים ותעשייתיים, כמו סדינים, חיטה, תבלינים ויין. עם זאת, החל מן המאה ה-14, באמצעות צו מ-20 במרץ 1343 הטיל פיליפ השישי את הגאבלה כמס קבוע לטובת המלך בכל הממלכה ואך ורק על המלח. כך הפך המלח למונופול של המדינה. מכיוון שהגאבלה פגעה בכל אזרחי צרפת (שהשתמשו במלח בבישול, בשימור המזון, בייצור גבינות ובגידול בעלי החיים) והיה כרוך בפערי ענק במחיר המלח בין אזורים שונים, היא הייתה מס שנוא במיוחד. המס בוטל על ידי האספה הלאומית בעיצומה של המהפכה הצרפתית בשנת 1790. היא הונהגה מחדש בשנת 1806 על ידי נפוליאון. בוטלה והונהגה שוב גם בימי הרפובליקה הצרפתית השנייה ובסופו של דבר בוטלה סופית בשנת 1945 עם שחרור צרפת מן הכיבוש הנאצי. גאבלה, באתר אנציקלופדיה בריטניקה (באנגלית) הטקסטים המלכותיים העיקריים בצרפת בנוגע למלח ולגאבלה באתר histoirepassion Saintonge Aunis Angoumois François-André Isambert, Nicolas Decrusy, Alphonse Honoré Taillandier – Recueil général des anciennes lois françaises depuis l’an 420 jusqu’à la Révolution Paris, 1833 – Daniel Massiou Histoire politique, civile et religieuse de la Saintonge et de l’Aunis Paris & La Rochelle, 1836 Louis Guillaume De Vilevault Table générale et chronologique des neuf volumes du recueil des Ordonnances des rois de France de la troisième race Paris 1757 ערך זה הוא קצרמר בנושא צרפת. אתם מוזמנים לתרום לוויקיפדיה ולהרחיב אותו.
נציגויות דיפלומטיות בכף ורדה

בכף ורדה פועלות כ-14 נציגויות דיפלומטיות שמתוכן 12 שגרירויות וקונסוליה כללית הפועלת בפראיה, בירת המדינה. פראיה אנגולה אנגולה ברזיל ברזיל הרפובליקה העממית של סין הרפובליקה העממית של סין קובה קובה צרפת צרפת לוב לוב לוקסמבורג לוקסמבורג פורטוגל פורטוגל רוסיה רוסיה סנגל סנגל ספרד ספרד ארצות הברית ארצות הברית פראיה גינאה ביסאו גינאה ביסאו האיחוד האירופי האיחוד האירופי נציגויות דיפלומטיות של כף ורדה בעולם מדיה וקבצים בנושא נציגויות דיפלומטיות בכף ורדה בוויקישיתוף